NouNet-mening: Beteken bo vyftig dat jy breindood is? | LitNet
"Ons kan somme maak sonder 'n sakrekenaar of daai toepassinkie op jou slimfoon. Ons kan spel, ons kan ordentlik oor 'n telefoon praat ... Ons kan 'n debat voer in 'n raadsaal sonder om elke vyf minute op 'n selfoon te kyk."
"Ons kan die internet 'surf' dat jou kop draai ... Ons reis alleen oorsee, ons klim Kilimandjaro en ons gaan stap die Camino."
Jy het my simpatie. Werkloosheid op 54 kan seker maklik begin voel asof jy uitgestoot word. Diskriminasie op grond van ouderdom. Ek sal net kan raai. Ek is 34 so hoe sal ek weet hoe voel iemand van 34. Maar ek was self al werkloos. En die werkloosheid onder 50-jariges is veel veel laer as onder die jeug (jeug vir my is 18 - 25). Daar skiet die werkloosheid op na bykans die helfte van 'n hele generasie. Dit vreet aan hulle selfbeeld en selftrots. Dit verniettig hulle verhoudinge met familie en vriende. Ek weet want ek was ook daar.
Vir werkloses het ek net die grootste empatie en ek sal se - skep moed. Daar is nie "fout" met jou nie. Hou aan probeer. Wie moet ons bedank vir die ekonomiese chaos waarin ons land verkeer? En die werkloosheid? Dit is ons politici wat hierdie land rot en kaal gesteel het. As ons politici net 'n titseltjie vir die land omgegee het, dan was die werkloosheid veel laer.
korrekste die tweede 34 moet lees *54.
2019-08-26 at 13:32
Ek weet hoe dit voel. Ek is op 38 tot werkloosheid "gedwing". Jy het 'n keuse om te loop of te bly maar indien jy bly, sal jy nie maak soos ons sê nie maar maak soos ons maak. Ek het geloop. Was nie lank werkloos nie. 'n Goeie 5 of so jaar. Ek het almal en alles blameer, maar toe selfondersoek gedoen. Met 'n skok agtergekom die fout lê by my. Ek het mos 'n goeie werk, status en voordele gehad. Ek soek dieselfde posisie met al die klokke en fluitjies by die nuwe plek. Aikôna, dit werk net nie so nie. Jy moet iewers begin. Ek het intussen verskeie werke gehad en op 'n dag besluit ek werk vir myself. Ek is nou gelukkig.
2019-08-26 at 16:55
Hendie, dis bittersoet. Ek het so lekker gelag vir jou gemaklike skryfstyl, maar jy het tog 'n realiteit aangespreek wat my ook laat wonder wat van ons samelewing se 'common sense' geword het. Ons het immers lewenservaring. Ek hoor altyd die jonges kla dat 'n voorvereiste vir 'n nuwe betrekking gereeld meld dat die werksoeker 'n sekere aantal jare ondervinding moet hê!?
*Jy kon ook by voeg dat ons oueres nie gaan vra vir kraamverlof nie!
Hier in ons mooie SA dink die regering en besighede as jy 50+ is staan jy met jou een voet in die graf en die ander een op 'n piesangskil en eintlik kan ons nog soveel waarde toevoeg en leiding gee. Die jonger geslag het verseker ordentlike leiding nodig want huidiglik kry hulle net leiding om af te breek en af te brand, hulle het geen idee van opbou en instandhou nie.